3. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.Δ3/Γ/3949/642 της 3 Φεβρ./14 Μαρτ.1986 (ΦΕΚ Β΄  107) Αναπροσαρμογή του τέλους διαδρομής (υπέρπτησης) αεροσκαφών και ενοποίηση διατάξεων σχετικών αποφάσεων. Έχοντας υπόψη: 1.Τις διατάξεις του άρθρ. 55 του Νόμ. 5017/31 «περί Πολιτικής Αεροπορίας». 2.Το Ν.Δ. 2733/53 «περί κυρώσεως της πράξεως του Υπουργικού Συμβουλίου 1036/12.10.53». 3.Τις διατάξεις των Νόμ. 209/47, 210/47, 211/47, 212/47. 4.Τις διατάξεις των άρθρ.15 και 22 του Ν.Δ. 714/70 «περί Οργανώσεως της Πολιτικής Αεροπορίας» όπως συμπληρώθηκε και τροποποιήθηκε μεταγενέστερα με το Νόμ. 1340/83. 5.Τις διατάξεις του Ν.Δ. 647/81 «περί Οργανισμού της ΥΠΑ» του Υπουργείου Συγκοινωνιών. 6.Το άρθρ. 5 παρ. 2 του Ν.Δ. 1127/72 «περί Ιδιωτικής Αεροπορίας». 7.Τις αποφάσεις: Δ2/Β/009/43098/16658/4.12.72 περί καθορισμού ανταποδοτικού τέλους διαδρομής, Δ2/Β/φ-9/14337/7170/29.4.75 ΦΕΚ 464/Β/1.5.75 και Δ2/Β/38747/14398/12.10.77, Δ2/Β/5189/8.2.80, Δ3/Γ/9116/1660/9.3.82 ΦΕΚ 118/Β/22.3.82 και Δ3/Γ/41872/8429/4.10.83 ΦΕΚ 70/Β/13.2.84 περί αναπροσαρμογής του τέλους διαδρομής αεροσκαφών. 8.Το έγγραφο του Υπουργείου Οικονομικών με αριθ.ΓΛΚ/143903/4367/24.1.84 «περί εισπράξεως εσόδων του Δημοσίου που προέρχονται από την ΥΠΑ». 9.Το με αριθ. ΠΡ 3870/1066/2.10.85 έγγραφο του Υπουργού Εθνικής Οικονομίας περί αναπροσαρμογής ανταποδοτικών τελών ΥΠΑ. 10.Τις διατάξεις του Π.Δ. 549/24.10.85 περί τροποποιήσεως διατάξεων της μεταξύ του Δημοσίου και Ολυμπιακής Αεροπορίας Α.Ε. σύμβασης. 11.Την ανάγκη ενσωμάτωσης σε ενιαίο κείμενο απόφασης, όλων των μέχρι σήμερα ισχυουσών διατάξεων διαφόρων αποφάσεων σχετικά με το τέλος διαδρομής (υπέρπτησης) για την καλύτερη ενημέρωση και διευκόλυνση των εμπλεκομένων μερών, αποφασίζουμε: Αναπροσαρμόζουμε την τιμή μονάδας εξυπηρέτησης του τέλους διαδρομής (υπέρπτησης) αεροσκαφών (Τ.) από το ποσό των δρχ.488, στο ποσό των δρχ.976 και ενσωματώνουμε σε ενιαίο κείμενο της απόφασης αυτής τα μέχρι σήμερα ισχύοντα βάσει των αναφερομένων στο σκεπτικό αποφάσεων ως εξής : Η ανωτέρω τιμή μονάδας εξυπηρέτησης του τέλους διαδρομής (υπέρπτησης) αεροσκαφών αναπροσαρμόστηκε σε (1370) χίλιες τριακόσιες εβδομήντα δραχμές από την Δ3/Γ/9671/3364/ 21-31 Μαρτ.1988 (ΦΕΚ Β΄ 170) απόφ. Υπ. Οικονομικών και Μεταφορών – Επικοινωνιών. (Αντί για τη σελ. 642,401(γ) Σελ. 642,401(δ) Τεύχος Ι-9-Ι Σελ. 133 Τέλη διαδρομής εναέριου χώρου 38.Μ.η.1-3 1.Το εν λόγω τέλος συνιστά ειδικό ανταποδοτικό τέλος διαδρομής, για κάθε αεροσκάφος που ίπταται εντός της Ελληνικής περιοχής πληροφοριών πτήσεως έναντι των παρεχόμενων υπηρεσιών, των Ραδιοναυτιλιακών και Τηλεπικοινωνιακών μέσων εξυπηρέτησης, στην περιοχή αυτή. Η έννοια και η έκταση της περιοχής πληροφοριών πτήσεως καθορίζονται σύμφωνα με τις ειδικές διεθνείς συμφωνίες και τα περιοχικά σχέδια. 2.Το τέλος καθορίζεται σε δρχ. 976 ανά μονάδα εξυπηρέτησης. 3.Ως μονάδα εξυπηρέτησης λαμβάνεται η κάθε είδους παρεχόμενη ραδιοναυτιλιακή εξυπηρέτηση (EN ROUTE AIR NAVIGATION FACILITIES) σε αεροσκάφος τεκμαρτού βάρους απογείωσης 50 μετρικών τόνων, για κάθε διανυόμενη από αυτό απόσταση 100 χιλιομέτρων. 4.Ο υπολογισμός του υπόψη τέλους διαδρομής γίνεται σύμφωνα με τον τύπο : R=Τ.Ν. όπου R: το τέλος διαδρομής. Τ: η τιμή του τέλους ανά μονάδα εξυπηρέτησης και Ν: ο αριθμός των μονάδων εξυπηρέτησης. 5.Ο υπολογισμός του αριθμού μονάδων εξυπηρέτησης Ν όπου γίνεται σύμφωνα με τον τύπο: Ν=Α.Β όπου Α: ο συντελεστής της διανυόμενης απόστασης και Β: ο συντελεστής του βάρους. 6.Ο συντελεστής της απόστασης (Α) αποτελεί την ορθοδρομική μέτρηση της απόστασης που έχει διανύσει το αεροσκάφος, εκφρασμένη σε εκατοντάδες χιλιόμετρα, μεταξύ του Αερολιμένα αναχώρησης ή του σημείου εισόδου του αεροσκάφους στην Ελληνική περιοχή πληροφοριών πτήσης και του Αερολιμένα πρώτου προορισμού ή του σημείου εξόδου του αεροσκάφους από την Ελληνική περιοχή πληροφοριών πτήσης. Κατά τους υπολογισμούς, ο συντελεστής της απόστασης λαμβάνεται κατά προσέγγιση εκατοστού. Ειδικά για αεροσκάφη που προσγειώνονται ή απογειώνονται η απόσταση μειώνεται κατά 20 χιλιόμετρα για κάθε προσγείωση ή απογείωση. Η απόσταση των 20 χιλιομέτρων θεωρείται ότι διανύεται στην τερματική περιοχή (TERMINAL). 7.Ο συντελεστής του βάρους (Β) είναι ίσος προς την τετραγωνική ρίζα του μέγιστου βάρους απογείωσης (MAXIMUM TAKE–OFF WEIGHTM.TO.W.) του κατά περίπτωση αεροσκάφους διαιρούμενου δια του αριθμού 50. Κατά τους υπολογισμούς, ο συντελεστής του βάρους λαμβάνεται κατά προσέγγιση εκατοστού. Σελ. 642,402(δ) Τεύχος Ι-9-Ι Σελ. 134 Ως μέγιστο βάρος απογείωσης λαμβάνεται ο μέσος όρος του μέγιστου βάρους απογείωσης όλων των εξατομικευμένων μοντέλων (VERSIONS) κάθε τύπου αεροσκάφους που περιλαμβάνονται στο στόλο της αεροπορικής επιχείρησης, εφόσον το αεροσκάφος ανήκει σε τέτοια επιχείρηση, διαφορετικά το κατά προσέγγιση και κατά την κρίση της ΥΠΑ μέγιστο βάρος απογείωσης. Οι αεροπορικές επιχειρήσεις υποχρεούνται να δίνουν κάθε πληροφορία για τη σύνθεση του στόλου τους, καθώς και για κάθε μεταβολή, τροποποίηση ή νέα εισαγωγή αεροσκάφους. Για τους υπόλοιπους υπόχρεους καταβολής τελών διαδρομής, η ΥΠΑ τηρεί δικό της αρχείο με στοιχεία, βάσει των διεθνών δεδομένων. 8.Από την καταβολή του τέλους διαδρομής (υπέρπτησης) απαλλάσσονται οι εξής κατηγορίες αεροσκαφών: α)Τα αερ/φη της «ΟΛΥΜΠΙΑΚΗΣ ΑΕΡΟΠΟΡΙΑΣ Α.Ε.» μόνο για τις πτήσεις από και προς το εσωτερικό. β)Τα Ελληνικά Κρατικά Πολιτικά και Στρατιωτικά Αεροσκάφη. γ)Τα Κρατικά Πολιτικά και Στρατιωτικά Αεροσκάφη των Ηνωμένων Πολιτειών της Αμερικής, καθώς και τα Πολιτικά αεροσκάφη που εκτελούν πτήσεις προς όφελος και για λογαριασμό των ΗΠΑ και ειδικότερα των Αμερικανικών Βάσεων στην Ελλάδα. δ)Τα Στρατιωτικά αεροσκάφη των Χωρών Μελών του ΝΑΤΟ μόνο όταν εκτελούν συντονισμένες ασκήσεις με την Ελληνική Αεροπορία ή μεταφέρουν ανώτατα στελέχη της Συμμαχίας. ε)Τα Κρατικά Πολιτικά και Στρατιωτικά αεροσκάφη άλλων Κρατών υπό τον όρο της αμοιβαιότητας. Οι περιπτώσεις αυτές καθορίζονται με απόφαση του Διοικητή της ΥΠΑ. στ)Τα αεροσκάφη ιδιοκτησίας Ο.Η.Ε. και του Διεθνούς Ερυθρού Σταυρού, καθώς και όσα εκτελούν πτήσεις προς όφελος αυτών. ζ)Τα αεροσκάφη των Υπηρεσιών Πολιτικής Αεροπορίας των Κρατών-Μελών του I.C.A.O. η)Τα αεροσκάφη που συμμετέχουν σε αεραθλήματα, που οργανώνονται από τις Ελληνικές Αρχές ή από τις Αρχές των ξένων Κρατών για τα οποία όμως υπάρχει σχετική έγκριση των αρμόδιων Ελληνικών αρχών. θ)Τα αεροσκάφη που εκτελούν πτήσεις έρευνας και διάσωσης ή πτήσεις ελέγχου και δοκιμής συσκευών που χρησιμοποιούνται στην αεροναυτιλία, καθώς και εκείνα που εκτελούν δοκιμαστικές ή εκπαιδευτικές πτήσεις. 38.Μ.η.3 Τέλη διαδρομής εναέριου χώρου ι)Τα αεροσκάφη που εκτελούν πτήσεις εξ ολοκλήρου με κανόνες όψεως (V.F.R.), καθώς και εκείνα που οι πτήσεις τους καταλήγουν στο ίδιο αεροδρόμιο αναχώρησης, χωρίς ενδιάμεση προσγείωση. ια)Τα αεροσκάφη που το μέγιστο βάρος απογείωσής τους δεν υπερβαίνει τους 5,7 μετρικούς τόνους. Οι ανωτέρω της παρ. 8 απαλλαγές καταργήθηκαν από την ΥΠΑ/Δ3/Γ/28771/10.027/1988 (ΦΕΚ Β΄ 650) απόφ. Υπ. Οικονομικών και Μεταφορών – Επικοινωνιών (και ισχύουν οι εξαιρέσεις αυτής, κατωτ. αριθ. 4). 9.Ο Αερολιμενάρχης του Κρατικού Αερολιμένα Αθηνών, επιλύει τυχόν αναφυόμενα ζητήματα, σχετικά με τις πιο πάνω κατηγορίες απαλλαγών. 10.Υπόχρεοι για την καταβολή του τέλους είναι οι αεροπορικές επιχειρήσεις στις οποίες ανήκει η εκμετάλλευση του αεροσκάφους είτε απ’ ευθείας, είτε μέσω του εκπροσώπου τους στην Ελλάδα, εφόσον υπάρχει τέτοια εκπροσώπηση. Επίσης υπόχρεος για την καταβολή του τέλους είναι απ’ ευθείας και κάθε άλλος ιδιοκτήτης ή εκμεταλλευόμενος αεροσκάφος ο οποίος δεν εμπίπτει στην πιο πάνω κατηγορία. Για τα ξένα Κρατικά αεροσκάφη, που δεν απαλλάσσονται από την υποχρέωση καταβολής τελών, η είσπραξη των σχετικών οφειλών τους γίνεται μέσω της Πρεσβείας ή της Προξενικής Αρχής της Χώρας όπου είναι νηολογημένα, ή στην περίπτωση που δεν υπάρχει στην Ελλάδα τέτοια Πρεσβεία ή Προξενική Αρχή, μέσω των αρμόδιων αρχών της Χώρας που είναι νηολογημένα. 11.Οι πιο πάνω υπόχρεοι καταθέτουν το εκ του τέλους οφειλόμενο ποσό χρημάτων στην Τράπεζα της Ελλάδος στο λογ/σμό της ΥΠΑ Νο 234134/5 μέσα σε προθεσμία 30 ημερών από τη λήψη του σχετικού τιμολογίου ή της εντολής πληρωμής. 12.Για την είσπραξη των εσόδων από τα πιο πάνω τέλη, εφαρμόζονται οι εκάστοτε σχετικές διατάξεις του Νόμου περί Εισπράξεως Εσόδων του Δημοσίου (ΝΕΔΕ), και αποφάσεων σχετικών με την είσπραξη εσόδων αρμοδιότητας ΥΠΑ. 13.Το προϊόν του καθοριζόμενου στην απόφαση αυτή τέλους, αποτελεί έσοδο του Δημοσίου προερχόμενο από την ΥΠΑ. 14.Οι διαδικασίες υλοποίησης των πιο πάνω, ρυθμίζονται με αποφάσεις της ΥΠΑ. 15.Η ισχύς της απόφασης, αρχίζει από την 1η Απρ. 1986. Η απόφαση αυτή να δημοσιευθεί στην Εφημερίδα της Κυβερνήσεως και να ανακοινωθεί σε όλους τους ενδιαφερόμενους, καθώς και στις αγγελίες του βιβλίου αεροναυτικών πληροφοριών (A.I.P. GREECE).